stanford-oval/wikipedia huggingface dataset:
Nannaria swiftae

| Nannaria swiftae |
| --- | --- |
 Nannaria swiftae
מיון מדעי
על־ממלכה:: איקריוטים
ממלכה:: בעלי חיים
מערכה:: פרוקי-רגליים
תת־מערכה:: מרבי-רגל
מחלקה:: רבי-הרגליים
סדרה:: Polydesmida
תת־סדרה:: Chelodesmidea
משפחה:: Xystodesmidae
סוג:: Nannaria
מין:: Nannaria swiftae
שם מדעי
 Nannaria swiftae

Nannaria swiftae, הידוע גם בשמות Swift twisted-claw millipede‏ או Taylor Swift's millipede,‏ הוא מין של רב רגליים ממשפחת ה-Xystodesmidae. אזור מחייתו הוא הרי האפלצ'ים במדינת טנסי שבארצות הברית. בשנת 2022 התגלה ותואר לראשונה על ידי האנטומולוגים דרק הנן, ג'קסון מינס ופול מרק, שגילו למעלה מ-78 מינים מסוג Nannaria. שמו הוא מחווה לזמרת-יוצרת האמריקאית טיילור סוויפט.
תיאור

כחלק מפרויקט רב-שנתי לגילוי מינים חדשים של רבי-רגליים ברחבי מזרח ארצות הברית נסעו מדענים, דוגמת דרק הנן מווירג'יניה טק, ל-17 מדינות אחרות וריצפו את ה-DNA שלהם ולתאר אותם באופן מדעי. למעלה מ-1,800 דגימות נאספו ונחקרו במשך חמש שנים. בסופו של דבר התגלו 17 מינים חדשים, הכוללים את Nannaria swiftae.‏
אטימולוגיה

מתן שמות למין נדרש לעמוד בהנחיות הנציבות הבין-לאומית למינוחים זואולוגיים (ICZN), המתירים שמות מחווה לאמנים וסלבריטאים. Nannaria swiftae נקרא על שמה של הזמרת-יוצרת האמריקאית טיילור סוויפט מתוך "הכרה בכישרונה ככותבת שירים וכמבצעת". הנן, ראש צוות המדענים, הצהיר כי המוזיקה של סוויפט עזרה לו לעבור את שיאי ושפלי תקופתו באוניברסיטה, והוסיף כי לקרוא למין חדש של רב-רגליים על שמה זו דרכו להודות לה. המין Nannaria swiftae נבחר כהוקרה למדינת הולדתה של סוויפט, טנסי, שבה הוא התגלה.
הערות שוליים

↑  "Swiftie Scientist Names New Millipede Species After Taylor Swift". Rolling Stone. 2022-04-18. נבדק ב-2022-04-20.
↑  "On the troubles of naming species". The Economist. 21 בספטמבר 2022. ארכיון מ-25 בספטמבר 2022. נבדק ב-25 בספטמבר 2022. {{cite news}}:  (עזרה)
↑  Sankaran, Vishwam (2022-04-19). "Seventeen new millipede species discovered, one named after Taylor Swift". The Independent (באנגלית). ארכיון מ-2022-04-20. נבדק ב-2022-04-20.
↑  Sahai, Fred (2022-04-18). "Taylor Swift Has a Millipede Species to Call Her Own Thanks to Superfan Scientist". Billboard. נבדק ב-2022-04-20.
↑  Larkin, Alexandra (2022-04-22). "Newly-discovered millipede is named after Taylor Swift - CBS News". CBS News (באנגלית אמריקאית). נבדק ב-2023-07-17.
↑  Kooser, Amanda (18 באפריל 2022). "Taylor Swift Just Got a Twisted-Claw Millipede Named After Her". CNET (באנגלית). נבדק ב-2023-07-17. {{cite web}}:  (עזרה)
↑  Marples, Megan (2022-04-20). "Taylor Swift inspired an entomologist to name a new millipede species after the megastar". CNN (באנגלית). נבדק ב-2023-07-17.
| טיילור סוויפט |
| --- | --- |
פרסים ומועמדויות • דיסקוגרפיית אלבומים • דיסקוגרפיית סינגלים • הופעות חיות • שירים • וידאוגרפיה • השפעה תרבותית • השפעה הפוליטית • תדמית ציבורית
אלבומי אולפן: Taylor Swift • Fearless • Speak Now • Red • 1989 • Reputation • Lover • Folklore • Evermore • Midnights • The Tortured Poets Department
אלבומי הוצאה חוזרת: Fearless (Taylor's Version) • Red (Taylor's Version) • Speak Now (Taylor's Version) • 1989 (Taylor's Version)
מיני-אלבומים: The Taylor Swift Holiday Collection • Rhapsody Originals • iTunes Live from SoHo • Beautiful Eyes
אלבומי הופעה: Speak Now World Tour – Live • Live from Clear Channel Stripped 2008 • Folklore: The Long Pond Studio Sessions (from the Disney+ Special) • Lover (Live from Paris)
אלבומי וידאו: Taylor Swift and Def Leppard • Journey to Fearless
סיבובי הופעות: Fearless Tour • Speak Now World Tour • The Red Tour • The 1989 World Tour • Reputation Stadium Tour • The Eras Tour
סרטים תיעודיים: Taylor Swift: Reputation Stadium Tour • Miss Americana • Folklore: The Long Pond Studio Sessions • All Too Well: The Short Film  • Taylor Swift: The Eras Tour
משפחה: אוסטין סוויפט (אח) • אוליביה בנסון (חתולה) • מרג'ורי פינליי (סבתא)
מורשת: ההשפעה של The Eras Tour • סוויפטיז • Nannaria swiftae‏ • Castianeira swiftay
מחלוקות: מולר נגד סוויפט • מחלוקת המאסטרס • מחלוקת טיקטמאסטר • מותה של אנה קלרה בנבידס
ערכים קושרים: אחוזת סמואל גולדווין • בומבלורינה • הולידיי האוס • וונדרסטראק • וונדרסטראק אנצ'נטד • טיילור סוויפט הפקות • City of Lover •‏ טיילור שיש
S-60

| --- | --- |

S-60
 מאפיינים כלליים
 יצרן:  מפעל הטרקטורים (צ'ליאבינסק)
 שנות ייצור:  1933–1937
 הרכבה:  ברית המועצות ברית המועצות
 מודל אחריו:  S-65 Stalinets 
 אורך:  4,090 מ"מ
 רוחב:  2,395 מ"מ
 גובה:  2,770 מ"מ
 משקל:  10,640 ק"ג (כושר מטען מקסימלי – 5,500 ק"ג)
 מפרט טכני
 מנוע:  4 צילינדרים, 4 שסתומים, 18,474 סמ"ק המפיק 72 כ"ס ב-650 סל"ד, יחס דחיסה 3.96:1 (מנוע קטרפילר מסוג "Ensign-ChTZ")
 הילוכים:  תמסורת ידנית – 3 מהירויות + הילוך אחורי
 מהירות מרבית:  5 קמ"ש
 צריכת דלק:  להתנעת הטרקטור בלבד – 16 ליטר
 
S-60 הוא טרקטור מתוצרת מפעל הטרקטורים (צ'ליאבינסק) בעיר צ'ליאבינסק במחוז צ'ליאבינסק ב-רוסיה אשר יוצר בין השנים 1933–1937.
הטרקטור "S-60" יוצר במקור במהלך תוכנית החומש השנייה (1933–1937), המיועדת לקולחוזים (חוות קולקטיביות סובייטיות). היא נועדה לשמש ציוד בבעלות המדינה לחקלאים.
במלחמת העולם השנייה

ממשימותיו של ה-"S-60" היו גרירת קני תותחים, עבור הצבא האדום, בעיקר בתחילת מלחמת העולם השנייה.
הוורמאכט אשר נטל כשלל כמות לא מבוטלת מהטרקטורים "S-60", השתמש בהם למשימותיו.
מפעל הטרקטורים (צ'ליאבינסק)

"מפעל הטרקטורים של העיר צ'ליאבינסק" (ברוסית: Челябинский тракторный завод) הוא מפעל לייצור טרקטורים וציוד מכני כבד שנוסד בעיר צ'ליאבינסק בשנת 1933. בשנת 2011 המפעל שולב בתשלובת אורלוואגונזאבוד. נכון לשנת 2013 המפעל מעסיק כ-13 אלף עובדים.
ב-15 ביוני 1933 החל לעבוד פס ייצור ראשי ומשערי המפעל יצאה הטרקטור הראשון בעל הספק של 72 כוח סוס. התכנון היה מבוסס על טרקטורים מתוצרת קטרפילר מדגם "Caterpillar Sixty" (אנ').
נתונים

יוצרו 69,100 יחידות.
מנוע קטרפילר מסוג "Ensign-ChTZ".
מכל דלק – 309 ליטר.
מערכת חשמל – 6 וולט.
גנרטור מסוג "GAU" – המפיק 100 ואט.
רדיוס סיבוב – 4.09 מטר.
מהירות נסיעה מינימלית – 3 קמ"ש.
בלמים מכניים.
תמונות

דגם "S-60" (מימין), צולם ב-1 ביוני 1941
דגם "S-60"
דגם "S-60"
דגם "S-60"
דגם "S-60"
דגם "S-60"
דגם "S-60"
דגם "S-60"
דגם "S-60"
דגם "S-60"
הערות שוליים

↑  דגם "S-60" – מפרט autogallery.org.ru/m/s60.htm
↑  דגם "S-60" במלחמת העולם השנייה worldwarphotos.info/gallery/ussr/artillery_tractor/russian-stalinetz-s-60-tractor-1942
↑  דגם "S-60" – מפרט ותרשים dws-xip.pl/LWP/bron/wp73
GEDCOM

GEDCOM (ראשי תיבות של GEnealogical Data COMmunication) הוא פרוטוקול להעברת מידע מתוכנה גנאלוגית אחת לאחרת, באמצעות קובץ טקסט.
הפרוטוקול מאגד בתוכו את כל המידע הדרוש מן התוכנה. לכל אירוע יש קוד קבוע. למשל תאריך לידה מסומל ב־BIRT DATE, מקום הלידה BIRT PLAC וכך הלאה. התוכנה יודעת לקרוא את הקודים הללו ולהציב את הערכים במקומות המתאימים ובכך להעביר את כל המידע למבנה הנתונים שלה.
הדרך להעביר עצי משפחה מתוכנה לתוכנה היא ייצוא וייבוא של הקובץ. לכל תוכנה ליצירת עץ משפחה יש מבנה נתונים משלה, אך הסטנדרט הוא פורמט GEDCOM. לפיכך יש לייצא את העץ מתוכנה אחת ל־GEDCOM, ולייבא אותו לתוכנה בה משתמשים כעת.
הבעיה עם הפרוטוקול היא שהוא מאפשר מרחב תמרון גדול בתגיות הייצוא. כלומר, כל תוכנה יכולה לשחק עם התגיות הללו כפי רצונה (לדוגמה, האופן שבו הן נכתבות). הדבר כמובן גורם לבעיות בייבוא הנתונים על ידי תוכנה אחרת.
יש גם גרסאות שונות לפרוטוקול - הגרסה הרשמית האחרונה היא 5.5. צריך לוודא שהתוכנה שממנה מייצאים והתוכנה אליה מייצאים יודעות לעבוד עם הגרסה הנוכחית של ה־GEDCOM.
יש גם אפשרות שמידע המוחזק בתוכנה אחת אינו מוחזק (ולכן גם לא מיובא, או מיובא חלקית) בתוכנה אחרת.
Leave the Door Open

Leave the Door Open הוא סינגל הבכורה של הצמד סילק סוניק, המורכב מהזמרים האמריקאים ברונו מארס ואנדרסון פאאק. השיר יצא לאור ב-5 במרץ 2021, לצד הרצועה "Silk Sonic Intro" מתוך אלבום הבכורה של הצמד, An Evening with Silk Sonic.
השיר קיבל מועמדויות בטקס פרסי גראמי ה-64 בקטגוריות הקלטת השנה, שיר השנה, ביצוע ה-R&B הטוב ביותר ושיר ה-R&B הטוב ביותר.
רקע והוצאה

בראיון שנערך עם די ג'יי הרדיו הניו זילנדי זיין לואו עבור הפודקאסט שלו באפל מיוזיק Beats 1, אמר אנדרסון פאאק כי השיר דרש הרבה "סבלנות ועדינות" כדי ליצור אותו. הוא הוסיף, "הרבה בשר נכנס לשיר הזה".
בסוף פברואר 2021, ברונו מארס ופאאק הודיעו בפלטפורמות המדיה החברתית על הקמת הלהקה החדשה שלהם סילק סוניק ואלבום הבכורה של הצמד, An Evening with Silk Sonic, שיוצא לאחר אלבומיהם של מארס ופאאק, 24K Magic משנת 2017 ו-Ventura משנת 2019 בהתאמה, שהגיעו לחמישייה הפותחת במצעד הבילבורד 200. ב-5 במרץ 2021, זמן קצר לאחר ההכרזה על האלבום, יצא "Leave the Door Open" כסינגל המוביל מתוך האלבום, לצד "Silk Sonic Intro".
הרכב

"Leave the Door Open" הוא שיר R&B ונשמה, שהוגדר כ"ג'אם R&B סלינקי הגורם לנקישה באצבעות".
ביקורות

בחודש יוני 2021 דירג בילבורד את השיר במקום השני ברשימת "50 השירים הטובים ביותר בשנת 2021 עד כה", ובמקום הראשון במגזין Complex. מגזין המוזיקה והתרבות BBC סיקר את השירים והאלבומים שיצאו לאור בשנת 2021, וכלל את השיר ברשימתם "21 האלבומים/השירים הטובים ביותר של 2021 ׁ(דירוג של אלבומים ושירים)" במקום השלישי.
וידאו קליפ

הווידאו קליפ של "Leave the Door Open" הוקרן לראשונה לצד צאת השיר ב-5 במרץ 2021. את הקליפ ביימו מארס ופלורנט דיצ'ארד. הוא מציג את מארס ופאאק מבצעים את השיר יחד עם להקה באולפן וינטג', כאשר כמה נשים רוקדות לצלילי השיר.
הצלחה מסחרית

השיר הצליח להגיע היישר אל צמרת המצעד השבועי של מדיה פורסט ישראל, עם 57 השמעות בתחנות הרדיו סך הכל. בארצות הברית, השיר הגיע היישר אל המקום הרביעי במצעד הבילבורד הוט 100, והיה להופעת הבכורה הגבוהה ביותר של מארס ופאאק באותה תקופה במצעד. בשבוע של 16 באפריל 2021, הגיע השיר בשיאו למקום הראשון, ובכך הפך לשירו השמיני של מארס, וכן לשירו הראשון של פאאק במקום הראשון במצעד.
הופעות חיות

ב-14 במרץ 2021, ביצעו הצמד את השיר בטקס פרסי גראמי ה-63.
מיקומי שיא

|   ‏‏‏  מצעדים ודירוגים (2021)> מדינה |   ‏‏‏  מצעדים ודירוגים (2021)> מצעד |   ‏‏‏  מצעדים ודירוגים (2021)> מיקום שיא |   ‏‏‏  מצעדים ודירוגים (2021)>  |
| --- | --- | --- | --- |
|  עולמי | בילבורד גלובל 200 | 2 |  |
|  אוסטריה | Ö3 אוסטריה טופ 40‏ | 54 |  |
|  אוסטרליה | מצעד הסינגלים האוסטרלי | 10 |  |
|  איטליה | מצעד הסינגלים האיטלקי | 96 |  |
|  אירלנד | מצעד הסינגלים האירי | 18 |  |
|  ארגנטינה | ארגנטינה הוט 100 | 61 |  |
|  ארצות הברית | בילבורד הוט 100 | 1 |  |
|  ארצות הברית | מצעד שירי ה-R&B/היפ-הופ | 1 |  |
|  ארצות הברית | מצעד 40 שירי המיינסטרים | 14 |  |
|  ארצות הברית | מצעד השירים הקצביים | 8 |  |
|  ארצות הברית | רולינג סטון טופ 100 | 3 |  |
|  ארצות הברית | מצעד 40 השירים למבוגרים | 13 |  |
|  בוליביה | מוניטור לטינו | 16 |  |
|  ברזיל | טופ 100 ברזיל | 65 |  |
|  גרמניה | GfK – טופ 100 | 72 |  |
|  דנמרק | היטליסטן | 20 |  |
|  הולנד | מצעד 40 הסינגלים ההולנדיים | 16 |  |
|  הממלכה המאוחדת | מצעד הסינגלים הבריטי | 20 |  |
|  ולוניה | אולטראטופ 40 | 31 |  |
|  יפן | יפן הוט 100 | 41 |  |
|  ישראל | מדיה פורסט ישראל | 1 |  |
|  נורווגיה | VG-lista | 21 |  |
|  ניו זילנד | המצעד הניו זילנדי הרשמי | 1 |  |
|  סינגפור | RIAS | 2 |  |
|  סלובקיה | ČNS IFPI | 35 |  |
|  ספרד | PROMUSICAE | 90 |  |
|  פורטוגל | מצעד הסינגלים הפורטוגזי | 4 |  |
|  פלנדריה | אולטראטופ 50 | 8 |  |
|  פנמה | מוניטור לטינו | 16 |  |
|  צרפת | SNEP | 58 |  |
|  קוריאה הדרומית | סירקל צ'ארט | 29 |  |
|  קנדה | קנדה הוט 100 | 9 |  |
|  שוודיה | סוורייטופליסטן | 50 |  |
|  שווייץ | המצעד השווייצרי | 31 |  |
|   ‏‏‏  מצעדי סוף שנה (2021)> מדינה |   ‏‏‏  מצעדי סוף שנה (2021)> מצעד |   ‏‏‏  מצעדי סוף שנה (2021)> מיקום שיא |   ‏‏‏  מצעדי סוף שנה (2021)>  |
| --- | --- | --- | --- |
|  ישראל | מדיה פורסט ישראל | - |  |
|  ישראל | המצעד הבינלאומי של mako וגלגלצ | 17 |  |
|  ישראל | המצעד הבינלאומי השנתי של וואלה!, אקו 99 וטיקטוק | 26 |  |
נתוני מכירות

| מדינה | תואר | עותקים |
| --- | --- | --- |
| אוסטרליה (ARIA) | זהב | 35,000 |
| קנדה (Music Canada) | פלטינה | 80,000 |
| איטליה (FIMI) | זהב | 35,000 |
| הולנד (NVPI) | זהב | 40,000 |
| ניו זילנד (RMNZ) | פלטינה | 30,000 |
| פורטוגל (AFP) | פלטינה | 10,000 |
| בריטניה (BPI) | כסף | 200,000 |
| ארצות הברית (RIAA) | פלטינה | 1,000,000 |
היסטוריית יציאות לאור

| אזור | תאריך יציאה | פורמט | חברות תקליטים | מקור |
| --- | --- | --- | --- | --- |
| עולם | 5 במרץ 2021 | הורדה דיגיטלית • סטרימינג | אפטרמת' • אטלנטיק |  |
| ארצות הברית | 8 במרץ 2021 | רדיו מוזיקה עכשווית למבוגרים | אטלנטיק |  |
OpenOffice.org

| --- | --- |


מסך ניווט של אופן אופיס
 מפתח:  IBM / מוסד התוכנה אפאצ'י
 מחזור חיים:  1 במאי 2002 – 26 בינואר 2011 (8 שנים)
 גרסה אחרונה:  3.3.0 (17 בינואר 2011) 
 מערכת הפעלה:  חוצה פלטפורמות
 נכתבה בשפות:  C++, Java 
 סוג רישיון:  רישיון אפאצ'י
 קטגוריה:  חבילת יישומים משרדיים
 openoffice.org
 
אוֹפֶּּן אוֹפִיס (OpenOffice.org – OOo) היא חבילת יישומים משרדיים, שנועדה להוות תחליף לחבילת אופיס של מיקרוסופט. היא הייתה אחת מתוכנות הקוד הפתוח הפופולריות ביותר עד שבשנת 2010 התפצלה ממנה ליברה אופיס. היא הופצה (החל מגרסה 3.0 בטא) תחת רישיון ה־LGPL (גרסה 3), פעלה במערכות ההפעלה Windows, יוניקס מקינטוש וסולאריס.
אופן-אופיס הייתה מבוססת על תוכנה בשם StarOffice שפותחה על ידי חברת תוכנה גרמנית בשם StarDivision אשר נרכשה על ידי סאן בשנת 1999. כיום משמש השם StarOffice כשם הגרסה הקניינית של OpenOffice. החל מיוני 2011 היא מיזם של מוסד התוכנה אפאצ'י. בעקבות כך עבר רוב קהילת המפתחים לפיצול ליברה אופיס.
במהלך השנים פחת מאוד קצב הפיתוח. חברת IBM, שהייתה המפתחת העיקרית, הפסיקה בהדרגה את מעורבותה[דרוש מקור] והגרסה האחרונה שהיא פרסמה (שלא הייתה גרסת תחזוקה) הייתה 4.1 ב־29 באפריל 2014.
סקירה כללית

פרויקט אופן אופיס שאף להתחרות עם מיקרוסופט אופיס ולדמות את המראה והתחושה שלו. כמו כן, אופן אופיס יכול היה לייבא ולייצא את כל פורמטי-הקבצים הישנים של מיקרוסופט אופיס, וזו הייתה אחת התכונות החשובות שבתוכנה, שאפשרה למשתמשי אופן אופיס לקרוא מסמכים שנוצרו על ידי משתמשים היוצרים מסמכים בתוכנות מיקרוסופט.
המערכות הייעודיות המרכזיות שעבורן פיתחו את אופן אופיס הן חלונות, לינוקס, סולאריס ומקינטוש.
חבילת אופן אופיס בגרסה 3.0 כללה:
Writer – מעבד תמלילים (מקביל לוורד).
Calc – גיליון אלקטרוני (מקביל לאקסל).
Draw – תוכנת גרפיקה (מקביל ל-CorelDRAW של חברת קורל).
Impress – להכנת מצגת שקפים (מקביל לפאוורפוינט).
Base – מחולל יישומים (בשילוב עם מסד נתונים יחסי חיצוני).
עורך HTML ויזואלי הנמצא כחלק מתוכנת Writer (מקביל לפרונטפייג' ודרימוויבר).
עורך פקודות מאקרו.
Math – עורך נוסחאות מתמטיות (מקביל לעורך המשוואות של מיקרוסופט).
מסננים לייבוא קובצי מיקרוסופט אופיס ו-XML, ולייצוא PDF ו-Macromedia Flash.
Quick Starter – תוכנית בשורת המשימות המאיצה את העלאת יישומי אופן אופיס.
גרסת 1.0 של אופן אופיס ספגה ביקורות רבות לגבי ביצועיה בהשוואה למיקרוסופט אופיס, אך בגרסאות החדשות חל בשיפור ניכר בביצועים (ובעיקר בגרסה 3.1).
חבילת תוכנות זו זמינה כיום ב-25 שפות שונות, ותרגומים נוספים עושים את דרכם בתמיכת קהילת הקוד הפתוח.
אופן אופיס הפכה למתחרה עבור מיקרוסופט אופיס, דבר הבא לידי ביטוי בהכרה הפומבית של מיקרוסופט במתחרתה.
היסטוריה

באוגוסט 1999 רכשה סאן את חברת StarDivision שהפיצה גרסה מסחרית של יישומים משרדיים, בשם סטאר אופיס (StarOffice). סאן הציעה את StarOffice 5.2 להורדה בחינם, כחלק מהאסטרטגיה של חברת סאן להיאבק במיקרוסופט בכל התחומים.
סאן הכריזה על אופן אופיס ב-19 ביולי 2000 ופרסמה את קוד המקור של StarOffice 5.2. האתר של אופן אופיס עלה לרשת ב-13 באוקטובר 2000 והציע את קוד המקור להורדה.
גרסתה הראשונה (milestone) של אופן אופיס – Build 638c – יצאה באוקטובר 2001. אופן אופיס בגרסה 1.0 יצאה ב-1 במאי 2002, גרסה 1.1 ב-2 בספטמבר 2003 וגרסה 1.1.4 יצאה בדצמבר 2004. גרסה 2.0, יצאה ב-20 באוקטובר 2005, וגרסה 2.4.1 יצאה ביוני 2008. גרסה 3.0 יצאה ב-13 באוקטובר 2008, הגרסה 3.1 יצאה במאי 2009, גרסה 3.2 יצאה בפברואר 2010, והגרסה היציבה האחרונה, 3.2.1, יצאה ביוני 2010.
את התמיכה בשפה העברית בפרויקט מימן משרד האוצר בשנים 2001-2008.
בתחילת שנת 2010 נרכשה חברת סאן על ידי חברת אורקל. גרסה 3.2.1 היא הראשונה שיצאה מאז הרכישה.
כתוצאה מהפיצול של OpenOffice.org לליברה אופיס, ואיבוד מפתחים כתוצאה מכך, הודיעה אורקל באפריל 2011 כי היא מפסיקה את הפיתוח המסחרי של OpenOffice.org. ביוני 2011 הודיעה אורקל כי היא תתרום את הקוד והסימן המסחרי לקרן התוכנה אפאצ'י, הקרן קיבלה את ההצעה והמיזם הפך למיזם באינקובציה. באוקטובר 2012 הפך המיזם למיזם רגיל של קרן אפאצ'י. שמו של המיזם וכן של התוכנה שונה ל־Apache OpenOffice.
בשנת 2014 התמקד עיקר הפיתוח בידי עובדי IBM אולם מעורבותה של IBM צומצמה עם השנים[דרוש מקור]. באפריל 2015 נחשף קיומו של חור אבטחה שתוקן בליברה אופיס. מתחזקי אופן אופיס לא הצליחו לפרסם גרסה חדשה שתתקן את חור האבטחה במשך מספר חודשים (מה ששיקף כבר אז את מצבו הירוד של המיזם). חור האבטחה תוקן, בסופו של דבר, רק בגרסה 4.1.2 שפורסמה באוקטובר.
עם פרסומה של גרסה זו דווח למתחזקים על קיומו של חור אבטחה נוסף. רק בחודש מרץ 2016 הם הצליחו לתקן את הבעיה ואולם הם לא הצליחו לבנות ולבדוק גרסה עם התיקון. בסופו של דבר ביולי 2016 החליטו במיזם לא להוציא גרסת תיקון אלא לפרסם רק קובץ אחד עם התיקון שאותו על המשתמש להתקין ידנית במערכת
StarOffice

StarOffice הייתה (עד גרסה 5.2) חבילת תוכנות משרדיות שפותחה על ידי חברת StarDivision הגרמנית ועבדה על מגוון פלטפורמות (חלונות, OS/2, Mac OS, סולריס ולינוקס). היא הייתה זמינה להורדה (לשימוש לא מסחרי). בשנת 1999 נרכשה חברת StarDivision על ידי חברת סאן.
החל מגרסה 6.0 StarOffice היא בעצם גרסה של OpenOffice עם כמה תוספות, לדוגמה: מרכיבי קוד קנייניים כמו גופנים מסוימים (בעיקר של שפות אסיאתיות), מסד הנתונים ADABAS, גלריית תמונות, מסננים ועוד.
הגרסה האחרונה של StarOffice שיצאה הייתה 9.0, אשר מבוססת על הקוד של OpenOffice.org 3.0. מאוחר יותר יצאו עדכונים המבוססים על גרסאות חדשות יותר. האחרון שבהם מבוסס על OpenOffice.org 3.2.0[דרוש מקור].
לאחר רכישת החברה שונה שם המוצר ל־Oracle OpenOffice.
StarOffice > Oracle OpenOffice

במקביל ליציאת גרסה 3.2.1 של OpenOffice.org הוציאה אורקל גרסה קניינית בשם Oracle Open Office[דרוש מקור]. גרסה 3.3 יצאה ב-15 בדצמבר 2010, לפני הוצאת הגרסה הסופית של OpenOffice.org 3.3.
StarOffice > Oracle Cloud Office

במקביל להמשך פיתוח OpenOffice.org פיתחה אורקל מוצר קנייני בשם Oracle Cloud Office (משרד הענן של אורקל). המוצר מספק אפשרות לעריכת מסמכים מהדפדפן, בדומה ל־Google Docs.
LibreOffice

רבים מקהילת המשתמשים לא היו מרוצים מהשליטה המוחלטת של חברת סאן (ויותר מאוחר: אורקל) בפיתוח אופן־אופיס ועם הדרישה להשמת זכויות יוצרים. בתגובה לכך נוצר עם השנים פיתוח מקביל שנקרא בהתחלה ooo-build (משום שהוא כלל בהתחלה בעיקר שיפורים במערכת הבניה). באוקטובר 2008 יצרו אנשי חברת נובל פרויקט בשם Go-OO שכולל את אותם תיקונים. התיקונים הללו לא יכלו להיכנס לעץ הראשי של OpenOffice.org מכיוון שאנשי נובל לא הסכימו לוותר על זכויות היוצרים. השינויים הללו נחשבו לפופולריים בין משתמשים עצמאיים. לדוגמה: רוב הפצות הלינוקס השתמשו בהן בחבילות OpenOffice.org שלהן.
ב־28 בספטמבר 2010 הכריזה קבוצה גדולה מבין קהילת משתמשי ומפתחי אופן־אופיס על פיצול בשם LibreOffice ("ליברה-אופיס": משרד חופשי) תחת מלכ"ר חדש בשם מוסד המסמך (The Document Foundation).
פיתוח

הפורמט של מסמכי אופן אופיס הוא מבוסס XML. כל הפורמטים הזרים שאופן אופיס תומכת בהם, מומרים הלוך ושוב מייצוג הXML לפורמט הדרוש. על ידי שימוש בדחיסה בעת שמירת הקבצים, קובצי אופן אופיס קטנים משמעותית מאלה של מיקרוסופט אופיס.
גרסה 2.0 מנסה להתמודד עם הדרישות הבאות: תמיכה טובה יותר בקובצי מיקרוסופט אופיס, ביצועים משופרים (מהירות וצריכת זיכרון), יכולות סקריפט מתקדמות, אינטגרציה חלקה יותר (בעיקר עם GNOME), שימושיות משופרת. גרסאות פיתוח המתעדכנות מדי שבוע, זמינות להורדה במחלקת הפיתוח באתר הראשי של אופן אופיס (ראה קישור למטה).
אופן אופיס היה אחד הפרויקטים הבולטים שמשתמשים במערכת ניהול הגרסאות מרקוריאל. הוא השתמש במקור ב־CVS ולאחר מכן ב־Subversion. בשנת 2009 עבר הפרויקט להשתמש במרקוריאל. בעקבות המעבר לאפאצ'י חזר הפרויקט להשתמש גם במערכת Subversion, והוא אחד המיזמים הבודדים (אם לא היחיד) שחזרו ל-Subversion ממערכת ניהול גרסאות מבוזרת.
אינטגרציה ב-GNOME וב-KDE

אופן אופיס משתמשת בספריות גרפיות משלה, כדי להבטיח תמיכה במערכות רבות. תכונה זו מעניקה לאופן אופיס מראה ותחושה אחידים, לעיתים על חשבון הפונקציונליות של מערכת ההפעלה.
לכן חברת סאן וחברת Ximian עובדות על אינטגרציה מלאה של אופן אופיס עם GNOME. שתי החברות כוללות את אופן אופיס במוצריהן (Ximian Desktop, Sun Java Desktop System).
כמו כן ישנם פרויקטים לאינטגרציה ב-KDE כגון: Cuckooo, KDE vclplug, KDE NWF. פרויקטים אלו התחילו את דרכם ביוזמתו של יאן חולסובסקי (Jan Holesovsky) וכרגע ממומנת על ידי חברת SuSE.
מערכת Mac OS X

במקור (עד גרסה 3.0) השתמשה OpenOffice.org ב־X11, שאמנם זמינה כחלק ממערכת ההפעלה, אך עבור המשתמשים העבודה בגרסה זו נראית "מנותקת" מעט משאר סביבת מערכת ההפעלה. מהסיבה הזו, וכן בגלל קשיים לעבוד ישירות מול מפתחי OpenOffice.org, נוצר מיזם NeoOffice, אשר משתמש בממשק הגרפי הרגיל של מערכת זו (Aqua). כיום, NeoOffice מתבסס יותר על ליברה אופיס מאשר על אופן אופיס.
פרויקטים נוספים

במקביל לאופן אופיס קיימים פרויקטים נוספים שקל יותר לתרום להם. אלה כוללים תיעוד, תרגום, API ומקרואים.
כמו כן, קיים הפרויקט OpenGroupware.org שהוא חבילת הרחבות של אופן אופיס.
ראו גם

ליברה אופיס
מונחים בתוכנה
הערות שוליים

↑  http://www.openoffice.org/license.html
1 2  מבט ל-Apache OpenOffice.org - כתבה בLWN.net ב-29 ביוני 2011, שבועיים לאחר קבלת OpenOffice.org כמיזם באינקובטור של קרן אפאצ'י
↑  אדר שלו, משרד האוצר ישוב לתמוך בתחליף אופיס החינמי, באתר ynet, 31 באוגוסט 2008
↑  Statements on OpenOffice.org Contribution to Apache
↑  הודעה על סיום מוצלח של האינקובציה של אפאצ'י אופן אופיס מתוך אתר קרן התוכנה אפאצ'י, 18 באוקטובר 2012
↑  פעילות פיתוח בליברה אופיס ובאופן אופיס – כתבה באתר LWN.net, 25 במרץ 2015
↑  אופן אופיס ו־CVE-2015-1774 – כתבה באתר LWN.net, 8 ביולי 2015
↑  אופן אופיס ו־CVE-2016-1513 – כתבה באתר LWN.net, 27 ביולי 2016
↑  אורקל מכריזה על Oracle Cloud Office ועל Oracle Open Office 3.3 - הודעה לעיתונות של אורקל
↑  OpenOffice.org הוציאה את גרסה 3.0 וניצבת בפני אתגרים - מאמר באתר LWN.net
↑  ההודעה על הפיצול של LibreOffice ברשימת ההכרזות של OpenOffice.org
↑  על שימוש במרקוריאל מתוך תיעוד אופן אופיס
↑  ההכרזה על המעבר של OpenOffice.org לשימוש במרקוריאל
↑  דף השאלות הנפוצות של פרויקט NeoOffice
| --- | --- |
בקרת זהויות :  GND: 4760459-1  NKC: ph184850 
OpenOffice.org Writer 3.0.0 על Ubuntu 8.10
אופן אופיס 1.1.0 על לינוקס
Lose My Breath

"Lose My Breath" הוא סינגל של להקת הבנות האמריקאית דסטיניז צ'יילד שיצא ב-5 באוקטובר 2004 על ידי חברת התקליטים קולומביה רקורדס. השיר הוא הסינגל המוביל של אלבום האולפן החמישי והאחרון של הלהקה, Destiny Fulfilled. השיר נכתב על ידי ביונסה, קלי רולנד, מישל וויליאמס, דארקצ'יילד, לאשון דניאלס, פרד ג'רקינס השלישי, שון גארט וג'יי-זי, הופק על ידי דארקצ'יילד, ביונסה, קלי רולנד ושון גראט.
השיר היה מועמד לפרס גראמי בקטגוריית הופעת ה-R&B הטובה ביותר של צמד או קבוצה.
נכון לאוגוסט 2024, השיר הושמע למעלה מ-144 מיליון פעמים ביוטיוב, ולמעלה מ-150 מיליון פעמים בספוטיפיי.
נתוני מכירות

| אזור | תואר | מכירות |
| --- | --- | --- |
| אוסטרליה (ARIA) | פלטינה | 70,000 |
| ארצות הברית (RIAA) | פלטינה | 1,000,000 |
| ארצות הברית (RIAA) | זהב | 500,000 |
| בלגיה (BEA) | זהב | 25,000 |
| ברזיל (Pro-Música Brasil) | זהב | 30,000 |
| גרמניה (BVMI) | זהב | 150,000 |
| הממלכה המאוחדת (BPI) | פלטינה | 600,000 |
| יפן (RIAJ) | 2× פלטינה | 500,000 |
| יפן (RIAJ) | זהב | 100,000 |
| צרפת (SNEP) | זהב | 250,000 |
| שווייץ (IFPI Switzerland) | זהב | 20,000 |
סיכום
| בכל העולם | — | 3,245,000 |
↑  עבור מאסטרטון
↑  עבור גרסת Homecoming Live
↑  עבור רינגטון
↑  עבור רינגטון באורך מלא
היסטוריית יציאות לאור

| אזור | תאריך | פורמט | חברת תקליטים | הערות |
| --- | --- | --- | --- | --- |
| ארצות הברית | 9 בספטמבר 2004 | הזרמת מוזיקה (אמריקה און ליין) | קולומביה רקורדס, סוני אורבן מיוזיק |  |
| ארצות הברית | 21 בספטמבר 2004 | הורדת מוזיקה (וולמארט) | קולומביה רקורדס, סוני אורבן מיוזיק |  |
| ארצות הברית | 5 באוקטובר 2004 | הורדת מוזיקה | קולומביה רקורדס, סוני אורבן מיוזיק |  |
| אוסטרליה | 1 בנובמבר 2004 | מקסי תקליטור | ברטלסמן מיוזיק גרופ |  |
| גרמניה | 1 בנובמבר 2004 | תקליטור, מקסי תקליטור | ברטלסמן מיוזיק גרופ |  |
| הממלכה המאוחדת | 1 בנובמבר 2004 | סינגל 12 אינץ', תקליטור, מקסי תקליטור | קולומביה רקורדס |  |
| צרפת | 2 בנובמבר 2004 | תקליטור, מקסי תקליטור | ברטלסמן מיוזיק גרופ |  |
| ארצות הברית | 2 בנובמבר 2004 | סינגל 12 אינץ', תקליטור, הורדת מוזיקה | קולומביה רקורדס, סוני אורבן מיוזיק |  |
| ארצות הברית | 7 בדצמבר 2004 | הורדת מוזיקה (מיני אלבום + דאנס רמיקס) | קולומביה רקורדס, סוני אורבן מיוזיק |  |
| ארצות הברית | 16 באוגוסט 2005 | הורדת מוזיקה (רמיקס 2 Pack) | קולומביה רקורדס, סוני אורבן מיוזיק |  |
Wake Up Dead

"Wake Up Dead" הוא שיר של להקת הת'ראש מטאל האמריקאית מגאדת', שהיה הסינגל המוביל מאלבומם Peace Sells... But Who's Buying? משנת 1986 ונכתב על ידי דייב מאסטיין. מאז הפך השיר למרכיב מרכזי בהופעות שלהם, והיה השיר השישי המושמע ביותר שלהם.
מילים

"Wake Up Dead" כולל מילים המתארות גבר שבוגד באשתו או בחברתו ומתגנב לביתו, בידיעה שאם אשתו תגלה על אהובתו השנייה, היא תהרוג אותו. מאסטיין סיפר כי "Wake Up Dead" נכתב על כך שהוא בגד בבחורה שאיתה הוא חי. הוא נשאר איתה כי הוא היה אז חסר בית והיה זקוק למקום לינה. לרוע המזל, הוא היה מאוהב בבחורה אחרת וחשב שזו שהוא חי איתה תכעס כי הוא בוגד בה. הוא נאלץ לעזוב אותה כי חשב שיש לה כוונות להרוג אותו.